2016 m. spalio 20 d. Teisingumo Teismo (trečioji kolegija) sprendimas byloje (Benelux Gerechtshof (Beniliuksas) prašymas priimti prejudicinį sprendimą) Montis Design BV / Goossens Meubelen BV
(Byla C-169/15)1
(Prašymas priimti prejudicinį sprendimą – Pramoninė ir komercinė nuosavybė – Autorių teisės ir gretutinės teisės – Direktyva 93/98/EEB – 10 straipsnio 2 dalis – Apsaugos terminas – Apsaugos neatkūrimas dėl Berno konvencijos poveikio)
Proceso kalba: nyderlandų
Prašymą priimti prejudicinį sprendimą pateikęs teismas
Benelux Gerechtshof
Šalys pagrindinėje byloje
Ieškovė: Montis Design BV
Atsakovė: Goossens Meubelen BV
Rezoliucinė dalis
1993 m. spalio 29 d. Tarybos direktyvos 93/98/EEB dėl autorių ir gretutinių teisių apsaugos terminų suderinimo 10 straipsnio 2 dalis, siejama su jos 13 straipsnio 1 dalimi, turi būti aiškinama taip, kad šioje direktyvoje nurodyti apsaugos terminai netaikomi autorių teisėms, kurios iš pradžių buvo saugomos pagal nacionalinės teisės aktus, bet nustojo galioti iki 1995 m. liepos 1 d.
Direktyva 93/98 turi būti aiškinama taip, kad ja nedraudžiami nacionalinės teisės aktai, kuriais iš pradžių apsauga buvo suteikta autorių teisėms į kūrinį, kaip pagrindinėje byloje, bet pagal kuriuos vėliau šios teisės galutinai baigė galioti iki 1995 m. liepos 1 d. dėl to, kad nebuvo įvykdytas formalus reikalavimas.
____________
1 OL C 288, 2015 7 13.